Μέριτ;
Ποιος είναι;
Μέριτ Λίνγκαρντ, εσύ είσαι;
Με…
Ακούει κανείς;
Σου μιλάω!
Είμαι δικαστικός. Ξέρεις τι σημαίνει αυτό;
Σημαίνει
ότι κάθε αστυνομικός στη χώρα ψάχνει εμένα αυτήν τη στιγμή.
Έχεις ιδέα πού έχεις μπλέξει;
Πού είναι ο αδερφός μου;
Είναι εδώ ο αδερφός μου;
Έχεις τον αδερφό μου;
Μα τον Θεό, έτσι και τον αγγίξεις…
Εννοείται ότι μου τη βαράει. Εννοείται!
Αλλά ξέρεις τι μου κάνει κυρίως; Με μπερδεύει.
"Τσάγια". Τι διάολο;
"Γεια" σημαίνει.
Όχι. Τα τσάγια πίνονται.
Τι σχέση έχουν με το "Γεια";
Τα τσάγια πίνονται.
Γιατί, το "Τσίου" τι σχέση έχει με το "Γεια";
"Τσίου" κάνουν τα πουλιά.
Χιουμοράκι; Τι καλά!
Όχι, ψάχνω υδραυλικό.
Ξέρεις κανέναν;
Δεν είναι ειδικότητά μου.
Ούτε δική μου. Γι' αυτό πρέπει να βρω ειδικό.
Αφού σιχαίνεσαι τη Σκοτία, γιατί ήρθες εδώ;
Επειδή παντρεύτηκα.
Τώρα μπορείς επιτέλους να φύγεις. Να γίνουμε ανεξάρτητοι.
Εσύ τώρα υποτίθεται ότι με βοηθάς;
Όταν χαλάει το πλυντήριο, παίρνεις υδραυλικό.
Στην περίπτωσή μας, είμαι ο υδραυλικός σου.
Περνάω τη μισή μου ζωή με εντελώς ανίκανους
και την άλλη μισή μ' έναν στρυφνό, καυλωμένο έφηβο.
Και δεν είναι καν γιος μου!
Μου 'πεσε το φλουρί του διαζυγίου και τον κέρδισα.
Μαζί με κάτι ασημικά, που θέλουν λιγότερη προσοχή.
-Δεν ήξερα ότι έχεις γιο. -Προγονό.
Κοινή επιμέλεια;
Όχι, είμαι τυχερός. Έχω τον Τζάσπερ όλο δικό μου.
Δεν είναι με τη μητέρα του;
Η Βικτόρια ταξιδεύει πολύ λόγω δουλειάς. Θεώρησε καλύτερο γι' αυτόν να έχει…
μια ισχυρή ανδρική παρουσία στη ζωή του, όπως το θέτει εκείνη,
σ' αυτήν την κρίσιμη ηλικία.
Ομολογώ, Καρλ, ότι εκπλήσσομαι.
-Γιατί; -Που δεν έφυγες.
Ανέλαβες τεράστια δέσμευση.
Δεν παραδόθηκα αμαχητί.
Να τος.
Όταν ήρθε η ώρα να τον πάω στη γιαγιά του…
δεν μπόρεσα να τον αφήσω εκεί. Δεν μπόρεσα.
-Επειδή τον νοιάζεσαι. -Όχι.
Επειδή μισώ την παλιόγρια.
-Πόσο είναι ο Τζάσπερ; -Δεκαεπτά.
"Γαμιέσαι. Βάλε με για ύπνο".
Ορίστε;
Έφηβοι.
Σε μισούν για να φύγουν όταν έρθει η ώρα.
Μα δεν θέλουν να φύγουν κιόλας. Τους τρελαίνουν όλους.
Ο Τζάσπερ αποκλείεται να ζορίζεται.
Έχεις πολλές σκοτούρες.
Θα μπορούσες να το πεις κι έτσι, Ρέιτσελ.
Γι' αυτό σάλταρες σε ζωντανή μετάδοση.
Ωστόσο, τελείωσε ο χρόνος μας για σήμερα.
Κάναμε μεγάλη πρόοδο.
Τσάγια, Καρλ.
Τσίου, Ρέιτσελ.
Πρέπει να ξαναπάμε στον τόπο του εγκλήματος.
Κάτι θα μας ξέφυγε.
Και μιας και θα 'στε εκεί, μιλήστε πάλι με τους γείτονες.
Κάτι θα θυμούνται.
-Κακώς είσαι εδώ. -Πάνε τέσσερις μήνες, ε;
Δεν μπορώ να το συζητήσω.
Λέγεται επαγγελματική αβροφροσύνη. Κι ας είναι μόνο ένας ο επαγγελματίας.
Κι ας είναι μόνο ένας ο αβρόφρων.
Με ρούμπωσες.
Θα ζητήσω να πάμε κάπου που δεν θα μας βρίσκεις.
Σ' αυτό το ναζιστικό κάστρο;
Θες να κάνουμε τράμπα;
Πηγαίνετε στα αποδυτήρια στο μπουντρούμι, να έρθουμε εμείς στο φως.
Αν συνεχίσεις έτσι, μπορεί να θεωρηθεί ότι θες να υπονομεύσεις την έρευνα.
Να σε βοηθήσω θέλω.
Μα είσαι πολύ ανασφαλής για να το δεχτείς.
Γιατί δεν μου λες απλώς τη γνώμη σου
αντί να κορδώνεσαι σαν μαλακισμένο παγόνι;
Μας περίμενε μες στο σπίτι.
Τις προάλλες είπες σε Γουίλσον και Κλαρκ ότι περίμενε έξω.
-Είπα ότι κάποιος περίμενε έξω. -Γι' αυτόν είπες.
Θα τον ακούγαμε ή θα τον βλέπαμε αν έμπαινε.
-Όχι αν έμπαινε απ' την πίσω πόρτα. -Ιδίως αν έμπαινε από εκεί.
Είχε κάδους.
Για ποιον λόγο;
Γιατί πολλοί εκεί χρησιμοποιούν αυτόν τον χώρο ως δωμάτιο.
Από μέσα, μπροστά στην πόρτα ήταν μια καρέκλα.
Θα έπρεπε να μετακινήσει τους κάδους
και μετά την καρέκλα.
Κι εμείς δεν θα ακούγαμε κάτι;
Η καρέκλα είχε μετακινηθεί, οι κάδοι ήταν κάτω.
Όχι όταν φτάσαμε εμείς.
Είδα κάδους και καρέκλα. Δουλειά μου είναι.
Ο νεκρός ήταν καιρό εκεί.
Η κόρη δεν είχε νέα του για μέρες.
Δηλαδή, κάποιος έμεινε όλη νύχτα στο σπίτι,
και περίμενε… Τι;
Δεν ξέρω.
Απλώς λέω ότι βγήκε απ' την πίσω πόρτα μετά.
Επίσης, είναι ένας τύπος στα McDonald's
περίπου 25 λεπτά πριν αρχίσουν οι πυροβολισμοί.
Έφυγε και ξαναγύρισε πριν πάτε.
-Γιατί; -Εσύ λες ότι δίψασε.
Το ποτήρι ήταν εκεί που ήταν το Ford.
Άρα, εκεί έφαγε τις πατάτες του και ρούφηξε το McFlurry.
Σίγουρα θα πέρασε κάνα δεκάλεπτο πριν μπει στο διαμέρισμα, έτσι;
Μπορεί να γύρισε στο διαμέρισμα πριν φτάσετε. Είναι κοντά τα McDonald's.
Πρέπει να 'ναι πολύ κοντά,
αφού στις κάμερες βλέπουμε εκεί έναν με κουκούλα λίγο μετά τις 10:15.
Μένει 12 λεπτά εκεί. Άρα, φτάνουμε στις 10:30.
Κι οι πυροβολισμοί έπεσαν ακριβώς οκτώ λεπτά αργότερα.
Άρα, είχε οκτώ λεπτά για να γυρίσει στο Λιθ Παρκ,
να φάει, να μπει πριν από εμάς στο διαμέρισμα και να μας ρίξει.
Και λιγότερο από οκτώ λεπτά, γιατί ο Άντερσον είχε ήδη πάει.
Έτσι αναιρείται το επιχείρημά σου
ότι ο δράστης ήταν ήδη μέσα πριν φτάσετε εσείς.
Η μάρτυράς σου…
είπε ότι είδε κάποιον να μπαίνει στο Ford
μετά τους πυροβολισμούς και να φεύγει.
Πρώην μάρτυρας. Ναι.
Προς τα πού είπε ότι πήγε το αμάξι;
Προς το γήπεδο.
Κι από ποια πλευρά του αμαξιού είπε ότι μπήκε το άτομο;
Δεν είπε.
Μήπως να τη ρωτούσες; Τι λες;
Διάολε.
Ήταν δύο.
Τι λέει;
Χάρντι.
Σου έφερα…
Κόψε την κλάψα, ρε Ρόουζ. Με κάνεις να νιώθω χειρότερα.
Ευχαριστώ.
Τι λέει; Πώς σου φέρεται ο Καρλ;
-Ούτε που με βλέπει. -Δεν παίζει.
Τα καλά τα δίνει στον Άκραμ.
-Εμένα, τις μαλακίες. -Όπως;
Τώρα θα πάω στο Μορ να ρίξω μια ματιά στην επίθεση στον Γουίλιαμ,
αλλά νομίζω ότι θέλει απλώς να με απομακρύνει απ' την έρευνα.
Και γιατί σε πήρε, τότε;
-Γιατί τον εκβίασα. -Κανείς δεν εκβιάζει τον Καρλ.
-Γιατί; -Είναι σταρχιδιστής.
Πίστεψέ με.
Αν δεν σε ήθελε, δεν θα 'σουν εκεί.
Τι θα κάνεις στο Μορ;
Θα πάρω το φέρι.
Δεν ρώτησα πώς θα πας, τι θα κάνεις ρώτησα.
Ναι. Λέω να μιλήσω στον αστυνόμο, να ακούσω τη γνώμη του.
Ποιος χέστηκε για τη γνώμη του; Η δική σου έχει σημασία.
-Η δική μου; -Ακριβώς.
Πήγαινε στον αστυνόμο και πες του ότι κάνεις έρευνα.
Ζήτα του βοήθεια για κάτι που δεν χρειάζεσαι.
Να νιώσει σημαντικός, για να σε αφήσει ήσυχη.
Εντάξει. Και μετά να πάω στον τόπο του εγκλήματος;
Μετά από 16 χρόνια;
-Να πάρω μια ιδέα. -Ιδέα;
Θα πάρεις την ιδέα "Μάλιστα, ώστε εδώ έγινε".
Οπότε…
Είχαν βρει έναν ύποπτο, σωστά;
Πέθανε προσπαθώντας να ξεφύγει. Ένας Χένρι.
Χάρι Τζένινγκς.
-Χάρι Τζένινγκς. Από εκεί ξεκίνα. -Από τον νεκρό;
Ναι. Από την οικογένειά του, τους φίλους, τα χρυσόψαρά του.
Σχέσεις ψάχνεις.
Πάνε 20 χρόνια. Δεν θα 'χει σχέση με τον Χάρι.
Μάλλον όχι, μα όλοι οι δρόμοι οδηγούν στον δράστη. Διάλεξε έναν.
Ατάκα του Καρλ;
-Του Νίρο Γουλφ. -Ποιος τον ξέρει;
Εσύ ποιον δρόμο θα διαλέξεις;
-Τι έγινε μετά την εξαφάνιση. -Δεν ξέρουμε τι έγινε.
Δεν ξέρουμε τι απέγινε η Μέριτ, μα είχε ένα παρελθόν.
Οι πράξεις της είχαν αντίκτυπο,
κι αυτός ο αντίκτυπος δημιουργούσε μοτίβα.
Άλλαξαν άραγε τα μοτίβα όταν έπαψε να υπάρχει εκείνη;
Νίρο Γουλφ πάλι;
Αυτό ήταν του Καρλ.
Αυτό προϋποθέτει ότι την απήγαγε κάποιος που ήξερε.
Είναι μια εικασία.
Αλλά έτσι δεν ξεκινάμε; Με εικασίες. Απλώς τις λέμε θεωρίες.
ΠΡΩΤΟΚΟΛΛΑ ΑΠΟΣΥΜΠΙΕΣΗΣ
ΠΡΟΣΟΧΗ ΜΕΓΙΣΤΑ ΕΠΙΠΕΔΑ ΠΙΕΣΗΣ
Ο ΧΩΡΟΣ ΜΠΟΡΕΙ ΝΑ ΑΠΟΣΥΜΠΙΕΣΤΕΙ ΤΑΧΥΤΑΤΑ
Κι ο τύπος ήταν εκεί,
καθισμένος στην παμπ, τσίτσιδος,
με μια μπίρα μπροστά του, και περίμενε να τον συλλάβω.
Πρέπει να 'χετε απίθανες ιστορίες.
Πάρα πολλές.
Συνεχίστε.
Το 4ο Τάγμα του Βασιλικού Συντάγματος.
-Οι Highlanders. -Γνωρίζεις στρατιωτική ιστορία;
Ξέρω ότι οι Highlanders ήταν οι Seaforths,
οι Camerons κι οι Gordons.
Ναι. Να τοι, κοίτα.
-Μπορώ; -Αλίμονο.
Είναι πανέμορφες φιγούρες. Πού τις βρήκατε;
Εγώ τις έφτιαξα.
-Αποκλείεται! -Κι όμως.
Είναι καταπληκτικές.
Πώς ένας μαλάκας σαν το αφεντικό σου
έχει στην ομάδα μια τόσο γλυκιά κοπέλα;
Δεν είμαι και τόσο.
-Έχω σκοτεινή ψυχή. -Είμαι σίγουρος.
-Πολλαπλές προσωπικότητες. -Ακόμα καλύτερα.
Θα μου ήταν όλες χρήσιμες. Όχι σαν τα κουτορνίθια που 'χω εδώ.
Ο Κόλιν, ο μεγάλος μου γιος.
Συγκινητική η αγάπη πατέρα-γιου.
Για να το λες εσύ.
Είστε οκτώ άτομα στο τμήμα;
Ναι, οι δύο με μερική απασχόληση.
-Δεν θα έχετε εγκληματικότητα. -Κάναν καβγά σε παμπ.
Κάναν μεθυσμένο, τέτοια πράγματα.
Νησί είναι. Άντε και λήστεψες την τράπεζα, πού θα πας;
Άρα, το να διαρρήξει κάποιος σπίτι, να κλέψει κάτι
και να τσακίσει κάποιον στο ξύλο θα ήταν ασυνήθιστο.
Πολύ.
Και το να σκοτωθεί προσπαθώντας να το σκάσει.
Για τους Λίνγκαρντ λέμε;
Βασικά, με ενδιαφέρει πιο πολύ ο ύποπτος, ο Χάρι Τζένινγκς.
Που παραλίγο να σκοτώσει τον Γουίλιαμ.
Ξέρω.
Στις άλλες ληστείες εκείνο τον μήνα δεν υπήρξε βία.
-Όχι. -Αποκλείσατε τον Χάρι απ' αυτές;
Ναι, αλλά στις άλλες διαρρήξεις δεν ήταν κανείς στο σπίτι.
Επίσης, μόλις ενηλικιώθηκε,
τον χώριζα από καβγάδες στις παμπ κάθε τρεις και λίγο.
Θα έλεγα ότι ήταν θερμοκέφαλος.
Εκνευριζόταν εύκολα;
Εκνευρισμένος γεννήθηκε. Εξαγριωμένος βγήκε απ' τη μάνα του.
Άρα, ήταν απλώς μια κακή συγκυρία που ο Γουίλιαμ ήταν σπίτι.
Ναι. Αυτό ήταν όλο. Πολύ κακή συγκυρία.
Η Μέριτ έφυγε αμέσως μετά;
Πήγε με τον αδερφό της στο νοσοκομείο και δεν ξαναγύρισε.
Γύρισε μια φορά.
Για την κηδεία.
Ναι, έχεις και μια φορά δίκιο. Ήρθε για την κηδεία.
Μια στιγμή.
Για την κηδεία αυτού που θα σκότωνε τον αδερφό της;
Ο Χάρι κι η Μέριτ ήταν δεμένοι.
Τότε, γιατί διέρρηξε το σπίτι της;
Ήταν απελπισμένη οικογένεια. Ο Κλάιβ Τζένινγκς είχε χρεοκοπήσει.
-Μπορώ να του μιλήσω; -Αν έχεις το χάρισμα.
Πέθανε πριν από έξι χρόνια.
-Κι η μαμά; Η Έλσα; -Έχεις μελετήσει, έτσι;
Δεν θες να δουλέψεις για μένα;
Να εκπαιδεύσεις τον Κόλιν.
-Ίσως τον βάλεις και στον ίσιο δρόμο. -Όχι, είναι πολύ όμορφος.
Πώς θα συγκεντρωνόμουν;
Η Έλσα είναι ακόμα ζωντανή, αλλά δεν είναι πολύ κοινωνική.
Μπορώ να πάω, και βλέπουμε.
-Θα σε πάει ο Κόλιν. -Θα το βρω.
Δεν πειράζει,
θα σε πάει ο Κόλιν.
-Τον έκανες τ' αλατιού. -Σιγά το δύσκολο.
Οι δικοί σου που είχαν έρθει πρόσφατα
σου 'χαν πει για τα στρατιωτάκια;
Δεν καταλαβαίνω τι λες.
Απλώς τρελαίνομαι για ένστολους.
Με θεωρείς όμορφο;
Εννοείται.
Ναι. Φέρνεις σε νεαρό, γκέι Ραλφ Φάινς.
Κατάλαβες το "Να τον βάλεις στον ίσιο δρόμο".
Δεν ήταν και δύσκολο.
-Μια μέρα θα φύγω. -Δεν σ' αδικώ.
Θα είδες ότι η συζήτηση για τους Λίνγκαρντ και τους Τζένινγκς
είναι ευαίσθητο θέμα για τον αστυνόμο.
-Αστυνόμο λες τον μπαμπά σου; -Μπαμπά πάντως δεν τον λέω.
Έχεις δει τις φωτογραφίες απ' τη διάρρηξη;
Ναι, τις έχω δει. Γιατί; Τι έχουν;
Όταν το αφεντικό σου ζήτησε τους φακέλους,
ο αστυνόμος τούς έβγαλε απ' το αρχείο
και ξενύχτησε διαβάζοντάς τους.
Ο Καρλ ξέρει να δίνει κίνητρο.
Δεν ήταν απλώς κίνητρο. Είχε ταραχτεί.
Οπότε, έριξα κι εγώ μια ματιά.
Διαβολάκι!
Και;
Δεν τους είχα διαβάσει, ήμουν παιδί τότε.
Αλλά, ρε φίλε, ήταν βάναυσο.
Ανακατεύτηκε το στομάχι μου απ' τις φωτογραφίες.
Του έκανε λακκούβα στο κρανίο.
Του προκάλεσε εγκεφαλική βλάβη.
Υπήρχε μια φωτογραφία απ' το δωμάτιο που βρήκαν τον Γουίλιαμ,
αλλά κάποιος
είχε κυκλώσει κάτι που ήταν κάτω με μαύρο μαρκαδόρο.
Τι πράγμα;
Ένα κολιέ.
Γιατί το είχε κυκλώσει;
Δεν ξέρω.
Λες ότι το είχε κάνει ο μπαμπάς σου;
Τι να σου πω, δεν ξέρω.
Μήπως θα μπορούσες να σκανάρεις τη φωτογραφία;
Θα μπορούσα.
Ίσως φανεί κακός ο αστυνόμος.
Ίσως αυτός είναι ο σκοπός.
ΚΙΝΔΥΝΟΣ - ΕΠΙΚΙΝΔΥΝΑ ΑΠΟΒΛΗΤΑ ΑΠΑΓΟΡΕΥΕΤΑΙ Η ΕΙΣΟΔΟΣ
Για τι επικίνδυνα απόβλητα μιλάμε;
Αμίαντο.
Ίσως ουράνιο. Δεν έχω ασχοληθεί, βασικά.
-Μην ανησυχείς. -Καλά.
Εδώ ήταν γεμάτο άνδρες, κάθε μέρα, νύχτα μέρα.
-Τι δουλειά έκανε ο Τζένινγκς; -Ό,τι φαντάζεσαι. Όλα τα έφτιαχνε.
Ή τα έβαφε ή τα έκανε παλιοσίδερα.
Αυτό εκεί ήταν το σπίτι τους.
Πώς κάηκε;
Όπως λέει ο αστυνόμος,
όλα ξεκίνησαν όταν ένας κεραυνός χτύπησε το ασφαλιστήριο συμβόλαιο.
Κυρία Τζένινγκς; Ο Κόλιν Κάνινγκχαμ είμαι.
Μπαίνω.
Μ' ακούτε;
Έλσα;
Ο Κόλιν είμαι.
Έτσι εξηγούνται τα νεκρά πουλιά.
Έλσα;
Στην εκκλησία θα 'ναι.
-Είναι Τρίτη. -Ναι.
Τους κρατάει τα λογιστικά βιβλία.
Τώρα το θυμήθηκες;
Δίκιο έχει ο μπαμπάς σου. Είσαι κουτορνίθι.
Την πέταξε τη χολή της.
Δεν είναι μακριά από εδώ. Πάμε αν θες.
Όχι, θα χάσω το φέρι.
ΣΤΟΝ ΑΓΑΠΗΜΕΝΟ ΜΑΣ ΓΙΟ
Ανακουφίστηκα λίγο.
Τι θα τη ρωτούσα;
"Πώς ήταν να χάνεις τον γιο σου;"
Χωρίς παρεξήγηση, είναι μέρος αυτό για να μεγαλώνει κανείς;
Γι' αυτό το έσκασε η Μέριτ.
Όλα πεθαίνουν εδώ πέρα.
Δεν είναι εύκολο να φύγεις.
-Η Μέριτ έφυγε. -Όχι, έτσι νόμιζε.
Τελικά, στην ίδια θάλασσα με τον Χάρι πέθανε.
-Μάλιστα. -Επίγειος παράδεισος.
Αλλά ήθελε να πάει τουαλέτα.
Πήγε πίσω από έναν αμμόλοφο κι έκανε τις βρομιές του.
Ξέραμε ότι αυτός τα είχε κάνει χάλια.
Τότε, μπαίνει ένα σπάνιελ μες στο σπίτι.
Και το 'ριξε στο σκυλί.
Είπαμε "Σιγά μην έβγαζε το σκυλί τέτοια γκουμούτσα".
Ήταν πιο μεγάλη απ' αυτό.
Καλησπέρα, Καρλ.
Καλησπέρα, Βικτόρια.
Αγάπη μου, τι απέγινε η συλλογή μου από χιονόμπαλες;
Τις έκλεψε κάποιος άγουστος.
Τις πέταξε όλες.
Αλλά κατάφερα να σώσω τις αφίσες σου απ' τα σατανικά νύχια του.
Ευχαριστώ, Μάρτιν.
Το σπίτι είναι όπως το άφησα, Καρλ.
Σαν μαυσωλείο.
Δεν έχω πολύ χρόνο. Φεύγω για Φρανκφούρτη.
Μόνη σου μπήκες.
-Εγώ της άνοιξα. -Ξέρεις πού 'ναι η πόρτα.
-Με την καλή κουβέντα πάντα. -Γεια, αγάπη.
-Χάλια φαίνεσαι. -Παραλίγο να πεθάνω.
Σήμερα το πρωί;
-Τι κάνει ο έτσι απ' τα αφορολόγητα; -Ο πιλότος.
Ο μαλάκας.
Ο Τζάσπερ έφυγε. Μένει στη μάνα σου.
Θα σε πήρε εκείνη, εξού κι η εκπληξούλα.
Ναι, με πήρε. Τι έγινε;
Του έπαιξες εκείνο το μήνυμα.
Δεν έφυγε γι' αυτό.
Κάναμε μια συμφωνία. Υπήρξε βελτίωση.
Συμφωνία; Πατέρα έχει ανάγκη, όχι πωλητή αυτοκινήτων.
Χώθηκες εσύ και τα γάμησες όλα.
Λες και το κάνεις επίτηδες.
-Έλεος! -Γιατί να το κάνω;
Γιατί του το έπαιξες;
-Για να ξέρει ότι δεν έφταιγε. -Για ποιο;
Για τον τρόπο που του φέρεσαι. Που φέρεσαι σε όλους.
Ήθελα να ξέρει ότι εσύ είσαι το πρόβλημα.
Σ' έχει για θεό, κι εσύ τον απορρίπτεις.
Ποιος, μωρέ, που μετά βίας μουγκρίζει;
Τι θες απ' τον 17χρονο; Να απαγγέλλει ποίηση;
Όταν σε πήγαν στο νοσοκομείο, ήταν εκεί.
Δεν έφυγε πριν βγεις απ' το χειρουργείο, πριν ξεφύγεις απ' τον κίνδυνο.
Πού το ξέρεις;
Μου το είπε η μαμά.
Δεν μου είπε τίποτα.
Τον ρώτησες;
Σκέφτηκες πόσο τρόμαξε;
Ούτε για μένα ήταν αστείο.
Του το εξήγησες ποτέ αυτό;
Δεν είναι εύκολο θέμα συζήτησης.
Δεν λέω ότι είναι εύκολο, Καρλ. Είναι θυμωμένος, μα πατριός του είσαι.
Ίσως είναι θυμωμένος επειδή η μάνα του έγινε καπνός.
-Άλλο πράγμα συζητάμε. -Δεν νομίζω.
Σε χρειάζεται. Εκλαμβάνει την απόρριψη ως τιμωρία.
Δεν τον απορρίπτω, γαμώτο!
Θες να ακούσεις το μήνυμα; "Καλύτερα να 'μαι μόνος".
-Δεν είναι αυτός το θέμα! -Αυτό λέω.
Πρέπει να μάθει πως δεν φταίει εκείνος για ό,τι σου συμβαίνει.
Πρέπει να φύγω.
-Θες να πάω να τον πάρω; -Όχι, άσ' τον.
Θα τον τρελάνει η μάνα μου και θα γυρίσει.
Αλλά πρέπει να σκεφτείς πού θα γυρίσει.
-Συγγνώμη. -Κανένα πρόβλημα.
Σε περίμενα.
Για να μάθω για το Μορ.
Είχε ενδιαφέρον.
Για πες.
-Πού τη βρήκες; -Στον φάκελο της ληστείας.
Την έστειλε ο Κόλιν.
Ο Κόλιν;
Βοηθός και γιος του Κάνινγκχαμ. Μ' αυτήν τη σειρά.
Και μέλλοντας γκέι σύζυγός μου.
Αναφέρεται ως "διαμάντι με πλατινένια αλυσίδα,
της Λάιλα Λίνγκαρντ".
Πού αναφέρεται;
Στην αποζημίωση.
Μα δεν εκλάπη.
Όχι στη ληστεία. Η Μέριτ γύρισε για να το πάρει.
-Πότε; -Τη μέρα της κηδείας του Χάρι Τζένινγκς.
Άντε γαμήσου, ρε άρρωστο κάθαρμα.
Αυτό θες;
Έτσι με θες;
Ορίστε, ρε μαλάκα!
Ακούς;
Συνέχισε.
Τζάσπερ;
Γαμώτο! Με κατατρόμαξες, ρε Καρλ.
-Εσύ δεν μισούσες τη μουσική των παιδιών; -Ναι, τη σιχαίνομαι.
Είπα να τη μελετήσω. Να δω τι τα ελκύει. Σαν σωστός αρχαιολόγος.
Στη φιλοσοφία δεν κάνεις διδακτορικό; Άλλαξες πάλι γνώμη;
Ένας φιλόσοφος είναι αρχαιολόγος του μυαλού.
Χέστηκα, βασικά. Τι είναι όλα αυτά;
Σκέφτηκα να φάμε οι δυο μας και να τα πούμε.
-Γιατί καλύτερο δεν έχω. -Σε κάποιον πρέπει να μιλήσεις.
Έκανα το αγαπημένο σου. Συκώτι.
Ποιος σ' το είπε;
Ο Τζάσπερ.
Σε δούλευε. Αυτό έχει όντως πλάκα.
Για τι πράγμα θες να μιλήσουμε;
Για το Λιθ Παρκ.
Γιατί, ρε;
Γιατί, όπως λέει η αγαπημένη μου φιλόσοφος,
"Η θεραπεία σου συνδέεται με των άλλων".
-Γιόκο Όνο. -Γιόκο; Όχι Τζον; Γιόκο;
"Αν ονειρεύεσαι μόνος, είναι όνειρο. Αν ονειρεύεσαι με άλλους, πραγματικότητα".
Εκείνη ήταν η ειλικρινής.
Η ψυχολόγος μου πιστεύει ότι θα θεραπευτώ μιλώντας μαζί της.
Πας σε ψυχολόγο; Από μόνος σου;
Όχι, είναι υποχρεωτικό.
Είπα κι εγώ, γύρισε ο κόσμος ανάποδα;
Θα θεραπευτώ μιλώντας μαζί σου;
Καλή τύχη, φιλαράκι.
Όχι μ' εμένα. Ούτε με την ψυχολόγο σου.
Με τον Τζάσπερ.
-Άκουγες τι λέγαμε; -Πώς να μην ακούσω;
Εύκολο είναι. Να κοιτάς τη δουλειά σου.
Κοίτα, δεν έχει άδικο η Βικτόρια.
Εντάξει.
Η σφαίρα μπήκε από εδώ και βγήκε από εδώ.
Φαίνεται.
Δώσε μου δύναμη.
Η σφαίρα μπήκε από εδώ και βγήκε από εδώ,
αφού πρώτα
πέρασε απ' τη σπονδυλική στήλη του Χάρντι.
-Αμάν. -Ναι.
Αμάν.
Ο Χάρντι μού έσωσε τη ζωή.
Ενώ εκείνος είναι παραπληγικός. Και μόνο το ένα χέρι κινείται κανονικά.
Κι όπως ξέρουμε όλοι, ο Άντερσον ήταν ακόμα πιο άτυχος.
Αν φοβήθηκε που με είδε στο νοσοκομείο,
πώς θα νιώσει αν τα ακούσει αυτά;
Όταν του πω ότι ακόμα κι αν ήμασταν οπλισμένοι,
ίσως ήταν και χειρότερα;
Ξέρεις γιατί, Μάρτιν; Θα σου πω εγώ.
Γιατί όσες κοινοτοπίες και να βρεις στο ίντερνετ,
ο κόσμος είναι πολύ επικίνδυνος,
και μια κακή συγκυρία μπορεί να σου καταστρέψει τη ζωή.
Ξέρεις γιατί, Μάρτιν;
Γιατί τα πιο επικίνδυνα πλάσματα στον πλανήτη είμαστε εμείς οι ίδιοι.
Πάω να κάνω ένα ντους.
Θα γυρίσω, θα κάτσουμε
και θα φάμε αυτό το γαμημένο συκώτι.
Κατά προτίμηση χωρίς να μιλάμε.
Υποθέτω ότι ο Γουίλιαμ δεν είδε τον πατέρα στο φέρι ή στο σπίτι.
Γιατί;
Γιατί υποθέτω ότι θα αναγνώριζε τον πατέρα του.
Ακόμα και μετά από 12 χρόνια;
Έλα, Ρόουζ. Πες μας τη θεωρία σου.
Πες στους συμμαθητές σου γιατί πιστεύεις ότι εμπλέκεται ο Τζέιμι.
-Ανυπομονώ, λέγε. -Δεν ξέρω, Καρλ.
Ξέρω ότι, σύμφωνα με τον Γουίλιαμ,
είδε κάποιον με καπέλο,
στο φέρι και στο σπίτι, με το όνομα του σκάφους του Τζέιμι.
Όχι, είδε κάποιον με καπέλο που είχε ένα πουλί πάνω,
αλλά, ως ερασιτέχνης ορνιθολόγος,
αποφάσισες ότι είναι το πουλί απ' το σκάφος.
Καλά κατάλαβα; Έτσι;
-Το ίδιο κάνεις πάλι. -Ποιο;
Διαφωνείς από δυστροπία.
Διαφωνώ γιατί δεν το σκέφτηκες αρκετά για να με πείσεις να συμφωνήσω.
Τότε, τι λες για το κολιέ;
Αυτό που ο Τζέιμι λέει ότι πήρε η Μέριτ.
-Τι; -Ίσως ο Τζέιμι το ήθελε πίσω.
Κάτσε, για να καταλάβω. Παρακολουθούσε την κόρη του
και μετά την απήγαγε κι ίσως τη σκότωσε για να πάρει το κολιέ;
Καλά, είναι γελοίο.
-Ναι. -Γαμώτο.
-Άκραμ, τι είναι αυτά; -Απ' την Εισαγγελία.
-Τα έλεγξες όλα; -Τα περισσότερα.
Βρήκες τίποτα καλό;
Είναι λες και δεν είχε ζωή.
Τα ημερολόγια είναι άδεια.
-Τηλεφωνικά αρχεία. -Από και προς το σπίτι και το γραφείο.
Γυρνούσε πάντα καρφί σπίτι.
Δεν έτρωγε με τους ανώτερους. Δεν έπινε με τους συναδέλφους.
"Μου λείπεις ήδη.
Ανυπομονώ για την επόμενη φορά. Ίδιο δωμάτιο;
Αυτό το κρεβάτι φέρνει γούρι".
Ένα σίγμα για υπογραφή.
Δεν γυρνούσε πάντα καρφί σπίτι.
Τι στον διάολο είναι το σίγμα;
Λέει ανθοπώλη, όχι ημερομηνία.
Μπορεί να τα έλαβε οποτεδήποτε.
Δεν νομίζω να υπάρχει ακόμα αρχείο.
Ίσως κάποιος θυμάται την κάρτα;
Από πότε;
-Ποιος ξέρει πότε την έλαβε; -Για κάποιον λόγο την κράτησε.
"Ίδιο δωμάτιο".
-Ξενοδοχείο. -Ποιο, όμως;
Απ' το γραφείο της ήρθαν αυτά; Ποιος τα μάζεψε;
Η βοηθός της.
Η Σαμπρίν Περέρα.
Η Σαμπρίν.
Τουαλέτα ήταν εδώ;
Αποδυτήρια.
Αλίμονο.
Η Μέριτ ήταν επιθετική.
Το λες κι έτσι.
Εσύ πώς θα το έλεγες;
Προκαλούσε. Επιτίθετο, δοκίμαζε τους άλλους.
Δεν την ένοιαζε η άποψή τους, αρκεί να τη θεωρούσαν καλή στη δουλειά.
-Τη θεωρούσαν; -Αναγκαστικά. Γιατί ήταν.
Ο Μπερνς είπε ότι δεν ταίριαξε.
Καμία απ' τις δυο μας.
Γι' αυτό με πήρε. Για να 'χει μια σύμμαχο.
Κόντρα στα κυριλέ πανεπιστήμια;
Τους κοροϊδεύαμε.
Ωραία δόντια, άσχημη συμπεριφορά. Οι δυο μας κι όλοι τους.
Ξέρω πώς είναι.
Θέλουν να σε φοβερίσουν.
Να νιώσεις σαν μικρό γρανάζι στο μηχάνημά τους.
Τι;
Τελείωσες;
-Οπότε… -Συγγνώμη.
Η Μέριτ ήταν δυνατή; Μαχήτρια;
Μαχήτρια; Πλάκα κάνεις;
Ψοφούσε γι' αυτά.
Οπότε, μπορούσε να επιβιώσει σε δύσκολες καταστάσεις;
-Πιστεύεις ότι είναι ζωντανή; -Είναι πιθανό.
Πάνε τέσσερα χρόνια.
Δεν νομίζω ότι θα εγκατέλειπε έτσι τον αδερφό της ή εμένα.
Αν ήταν ζωντανή, θα το ήξερα.
Ήσασταν πολύ κοντά;
-Ήμασταν δεμένες. -Αλήθεια;
-Δεν υπήρχε τέτοια περίπτωση. -Γιατί;
Γιατί είχαμε διαφορετικές προτιμήσεις.
Παρεμπιπτόντως, αυτήν τη θυμάσαι;
Όχι.
Την έβαλες μαζί με τα υπόλοιπα πράγματά της.
Για να το λες.
Ξέρεις τι είναι το σίγμα;
Νομίζεις ότι είμαι εγώ;
Ότι είναι κάποιος σύντροφος με όνομα από σίγμα.
Και ο σύντροφος από σίγμα ξεκινάει.
Όλοι πιθανοί είναι.
-Πάρτε στο ανθοπωλείο. -Πήραμε, έχει κλείσει.
Θα μπορούσε να είναι κάποιος απ' τη δουλειά;
Έλεος. Ελπίζω πως όχι.
Μόνο αυτό έχετε;
Είναι όντως ό,τι φαίνεται. Για τα μάτια του κόσμου και χάσιμο χρόνου.
-Θέλουμε να τη βρούμε. -Κι ο άλλος ήθελε. Τι έκανε;
Τα σκάτωσε.
Τουλάχιστον δεν δούλευε σε τουαλέτα στην υπόγα του τμήματος
με δυο προσωρινούς προσωπικούς βοηθούς.
Γι' αυτό σας συμπαθούσαν.
Γιατί πιστεύεις ότι θα τα πας καλύτερα;
Γιατί είμαι εγώ.
Γαμώτο.
Σαν εκείνη ακούγεσαι.
Αν η Μέριτ είχε σχέση, θα το ήξερα.
Τόσα κυρίαρχα αρσενικά, και κανένα δεν το επιχείρησε;
Φυσικά, όλοι τη γούσταραν.
Ουρά έκαναν.
Εκείνη δεν ενδιαφερόταν.
Μιλούσε γι' αυτούς σαν να ήταν κατώτεροι.
-Δεν ήταν φιλική με κανέναν; -Δεν ξέρω.
Ίσως με τον Λίαμ.
Επειδή συνεργάστηκαν στην υπόθεση Φιντς. Αλλά δεν ήταν και φίλοι.
-Τον Λίαμ Τέιλορ; -Ναι.
Ήταν καλός εισαγγελέας. Και παντρεμένος.
Δεν ήταν ξελιγωμένος όπως οι άλλοι.
-Γιατί λες "καλός"; -Η Μέριτ το έλεγε.
-Είχε εκφράσει ενδιαφέρον γι' αυτόν; -Την είχα ρωτήσει.
Είπε ότι τον έβλεπε ως πρόκληση.
Ήξερε ότι ήταν παντρεμένος. Δεν θα το έκανε.
Αν η Μέριτ είχε φίλο, θα ήταν κάποιος εκτός γραφείου.
-Τι κάνεις; Δεν είσαι τουρίστας. -Είναι για γούρι.
Όχι για τον σκύλο. Δύο φορές τού άλλαξαν μύτη. Πάμε.
Κυρίες και κύριοι,
δεν θα μακρηγορήσω, είμαι και λιγόλογος.
Ναι, καλά.
Καλά ντε.
Πρέπει να καμαρώνετε.
Ξέρω πόσο σκληρά έχετε δουλέψει και πόσο λίγο αναγνωρίζεται αυτό.
Αλλά εγώ θέλω να σας ευχαριστήσω και να σας πω μπράβο.
Η νίκη δίνει πολύ ωραία αίσθηση.
Έχει γενέθλια η μικρή. Τα λέμε αύριο.
Ο Καρλ Μορκ, γαμώτο.
Ο Λίαμ Τέιλορ. Με σάρκα και οστά.
Λίαμ Τέιλορ. Άκραμ.
-Δεν πέθανες εσύ; -Μόνο ψυχικά.
Τον λόγο σου είχαμε.
Περιμένεις λίγο να μιλήσω με το αφεντικό σου πρώτα;
Έχει γενέθλια η Κέλι. Θα φάμε οικογενειακά.
Μάλιστα. Κάνεις ακόμα την πολική αρκούδα;
Κάθε πρωί. Για να μένω νέος.
Μέχρι να εκραγεί η καρδιά σου.
-Χαίρομαι που ζεις ακόμα. -Έγινε. Τα λέμε.
Γιορτάζετε;
Τρεις καταδίκες για ξέπλυμα χρήματος.
Χαρά που θα κάνει η λέσχη του γκολφ.
Υπάρχει χρόνος για γκολφ;
-Δεν έχουμε γνωριστεί. -Άκραμ.
Μου κρατάει την ομπρέλα.
Μπορώ να κάνω κάτι για σένα
εκτός απ' το να ακούω τις κρυάδες σου για τον καιρό;
"Μου λείπεις ήδη".
Ορίστε;
"Ανυπομονώ για την επόμενη φορά. Ίδιο δωμάτιο, ίδιο κρεβάτι".
-Και τα λοιπά. -Λυπάμαι, δεν σε καταλαβαίνω.
Σημείωμα μαζί με λουλούδια που εστάλησαν στη Μέριτ.
Από ποιον;
Έναν θαυμαστή, που το όνομά του αρχίζει από σίγμα.
-Μάλιστα. -Ποιος μπορεί να είναι, Στίβεν;
Δεν ξέρω.
Για να είμαι σαφής, δεν συζητούσαμε τα προσωπικά της.
Αφεντικό ήσουν. Μέντοράς της.
Γι' αυτό ακριβώς δεν ήξερα τι έκανε εκτός γραφείου.
Εντός γραφείου; Πολλοί κάνουν σχέσεις στη δουλειά.
Περιμένω να διατηρούν τον επαγγελματισμό τους.
Αν έκαναν όλοι ό,τι περιμένουμε, εσύ κι εγώ θα ήμασταν άνεργοι.
Αυτό δεν θα ήταν και τόσο κακό.
Κάτι άλλο; Θες να ρισκάρεις να κάνεις κι άλλη ερώτηση;
Σήμερα, όχι.
Χάρηκα για τη γνωριμία, γενικέ εισαγγελέα.
Άντε γαμήσου.
ΕΓΚΛΙ ΧΑΟΥΖ ΥΠΟΒΟΗΘΟΥΜΕΝΗ ΔΙΑΒΙΩΣΗ
-Ένα τσαγάκι; -Θα έπρεπε να κοιμάσαι.
Περίμενε να βράσει το νερό.
Καλά.
-Θα μου φέρεις κι ένα μπισκοτάκι; -Κοιμήσου!
Μπράβο, Μέριτ.
Το νερό φαίνεται υπέροχο.
Μου ζάρωσε μόνο που σ' έβλεπα.
Δοκίμασέ το. Είναι ωραίος τρόπος για να ξυπνήσεις.
Αν θέλω να ξυπνήσω, ναι.
Σε θυμάμαι στις πρωινές συσκέψεις.
Μες στην καλή χαρά.
Μιας κι ανέφερες τη δουλειά…
Ναι, για πες.
Δούλεψες με τη Μέριτ στην υπόθεση του Φιντς, ε;
Ναι.
Πώς σου φάνηκε;
Φιλόδοξη. Εκνευριστική.
Ήταν πολύ συγκεντρωμένη. Δεν έπαιζε ομαδικά.
-Δεν εκτιμούσε τους συναδέλφους; -Όχι.
Δεν είχα πρόβλημα μαζί της.
Η πρώην βοηθός της είπε ότι η Μέριτ σε θεωρούσε πρόκληση.
-Πρόκληση; -Ναι, ξέρεις…
Δοκιμασία. Έπαθλο.
-Κολακεύομαι. Μάλλον. -Όλοι λένε ότι της άρεσαν οι προκλήσεις.
Περνούσε εξετάσεις, κέρδιζε βραβεία.
Κι αναρωτιέμαι. Αν σε θεωρούσε πρόκληση,
έκανε κάτι γι' αυτό;
Κι αφού συνήθως έπαιρνε ό,τι ήθελε, αν έκανε κάτι γι' αυτό…
-Ρωτάω… -Αν την πηδούσα;
-Ή το αντίστροφο, ναι. -Έλεος, ρε Καρλ.
Άλλαξέ μου γνώμη.
Πες ότι δεν παίχτηκε κάτι. Ότι δεν το έκανες.
-Δεν ξέρω τι να πω. -Ότι δεν έγινε.
Δεν έγινε.
-Γαμώτο, ρε Λίαμ. -Καρλ.
Το ξέρει η Μάρθα;
Όχι βέβαια.
Πώς άρχισε;
Όπως είπες. Η Μέριτ με γούσταρε για κάποιον λόγο.
Πήγαμε για ποτό μετά τη δουλειά.
Μεθύσαμε κι οι δύο.
Μετά με φίλησε, και το ένα έφερε το άλλο.
-Έναν μήνα κράτησε. -Έναν μήνα έκανες να συνέλθεις.
Η Μέριτ το έληξε.
Γιατί;
Έτσι απλά. Χωρίς προειδοποίηση, εξήγηση ή καβγά.
Απλώς "Ευχαριστώ. Τα λέμε".
Μετά κράτησα αποστάσεις.
Εσύ έχεις γυναίκα.
Εκείνη δεν πήγαινε κόσμο σπίτι. Πού βρισκόσασταν;
-Σε ένα ξενοδοχείο. -Ποιο;
Στο Prince's Garden.
-Της έστειλες ποτέ λουλούδια; -Δεν θα ήθελε.
Θυμάσαι ημερομηνίες;
-Όχι, αλλά πλήρωνε πάντα εκείνη. -Σε πρόσεχε.
-Θα υπάρχει αρχείο. -Πάει καιρός.
Έναν χρόνο πριν εξαφανιστεί.
Δεν έχει σχέση με την έρευνά σου.
Η Μάρθα θα το μάθει μόνο αν της το πεις εσύ.
Ας μην καταγραφεί.
Σαλιαρίσατε, σε παράτησε, ένιωσες ότι σε εκμεταλλεύτηκε.
-Και τη σκότωσα έναν χρόνο μετά; -Δεν ξέρω αν τη σκότωσαν.
Θα το σκέφτεσαι. Το έγκλημα θεωρείται δεδομένο σε μια έρευνα.
Το πραγματικό έγκλημα είναι το μαγιουδάκι σου.
Μην ανησυχείς. Δεν θα καταγραφεί.
Χρησιμοποιούσε άλλο όνομα.
Έκανε τσεκ ιν ως Λάιλα Γκρέιαμ.
-Σίγουρα; -Είχε και πιστωτική μ' αυτό το όνομα.
Το θυμάμαι, γιατί έκανα πλάκα για εισαγγελείς που διαπράττουν απάτη.
Θα ξεκαρδίστηκε.
Απλώς είπε "Τώρα είσαι ασφαλής. Έχεις κάτι εναντίον μου".
Αρχιεπιθεωρητή Μορκ, ο Μάρκους, ο υποδιευθυντής.
Τι κάνεις, Μάρκους;
Όπως είπα και στους συνεργάτες σας, δεν μπορώ να σας βοηθήσω.
-Λυπάμαι που ήρθατε ως εδώ, αλλά… -Σκάσε, Μάρκους.
Πόσο καιρό κρατάς αρχεία επισκεπτών;
-Πέντε χρόνια, αλλά… -Σκάσε, Μάρκους.
Ερευνούμε την εξαφάνιση κάποιας
που ίσως είχε μείνει εδώ πριν εξαφανιστεί.
Ξέρουμε ότι είχε μείνει εδώ περίπου έναν χρόνο πριν.
Τέσσερα χρόνια, δύο Ολυμπιάδες, ένα Μουντιάλ, τέσσερις πρωθυπουργούς πριν.
-Σε παρακαλώ. -Χρειάζεται ένταλμα.
Μια επιβεβαίωση είναι, όχι 50 κιλά κοκαΐνη.
Όπως και να 'χει, απαγορεύεται να αποκαλύπτω προσωπικές πληροφορίες.
Προστατεύονται απ' τον νόμο πια.
Νόμος Περί Προστασίας Προσωπικών Δεδομένων, 2018.
Ευχαριστώ. Πολύ χρήσιμο.
Μπορεί να χάσω τη δουλειά μου.
Το ίδιο θα γίνει αν πω στα αφεντικά σου
ότι βρίσκεις πόρνες στους πελάτες.
Δεν το κάνω.
Κι έχεις μια καμαριέρα που πουλάει οξυκωδόνη.
-Δεν είναι αλήθεια. -Το ξέρω. Μαλακία, έτσι;
-Με παρενοχλείτε. -Πάρε την αστυνομία.
Έξι φορές στο ίδιο δωμάτιο δύο μήνες πριν εξαφανιστεί.
Θα μπορούσαμε να ψάχνουμε τα οικονομικά της Λάιλα Γκρέιαμ.
Θα το κάνουμε τώρα.
Ποιος χρησιμοποιεί το όνομα της πεθαμένης μάνας του;
Τι είναι ο εξουσιοδοτημένος επισκέπτης;
Κάποιος που μπορεί να υπογράφει για υπηρεσίες δωματίου, στο μπαρ.
-Γιατί να το κάνει αυτό; -Για να μη φανεί αυτή ποτέ.
-Φαίνεται στον υπολογιστή. -Το όνομα της Λάιλα.
Κάθε απόδειξη ότι ήταν εκεί έχει την υπογραφή του Λίαμ Τέιλορ.
Η τύπισσα ήταν εντελώς παρανοϊκή!
Βλέπω την τελευταία φορά που ήταν εδώ.
Αυτό δεν είναι το όνομα του Λίαμ.
Ποιος είναι ο Σαμ Χέιγκ;
Ήρθε η μέρα, Μέριτ.
Είχες αρκετό χρόνο να σκεφτείς. Τώρα πρέπει να απαντήσεις.
Γιατί είσαι εδώ;
Η αλήθεια θα σε απελευθερώσει, όπως λένε,
αλλά αν δεν απαντήσεις σωστά,
θα το σκεφτείς άλλον έναν μήνα για να απαντήσεις ξανά.
ΚΛΕΡ ΜΑΡΣ ΓΥΡΙΣΤΕ ΣΠΙΤΙ, Ο ΓΟΥΙΛΙΑΜ ΣΑΣ ΧΡΕΙΑΖΕΤΑΙ
Είσαι καλά;
Πρώτη μαντεψιά.
Φρόντισε να 'ναι καλή.
Σαμ Χέιγκ;
Τι έκανες στον Σαμ;
Θα 'θελα να σε πάω στο Μπένι Μπεγκ.
Είναι ωραίος βράχος για να μάθεις αναρρίχηση.
Ποιος είπε ότι θέλω να μάθω;
-Ντύθηκες. -Ναι, πρέπει να φύγω.
-Όλα καλά; -Ναι, κάτι προέκυψε.
Θα σε συγχωρήσω μόνο αν μου πεις πότε θα σε ξαναδώ.
-Θα λείψω για λίγο. -Πού θα πας;
Στο Μορ.
Στο Μορ. Τι έχει το Μορ;
Ένα νησί είναι.
Το ξέρω. Τι έχεις εσύ εκεί;
Τον πατέρα μου.
-Πόσο θα λείψεις; -Ποιος ξέρει;
Το "Ποιος ξέρει" είναι το "Για πάντα" με άλλα λόγια.
Έλα τώρα. Δεν θα πάω να μείνω με τον πατέρα μου.
Θέλω να τον δω. Και μετά…
Τι;
-Θα σε πάρω όταν γυρίσω. -Πότε;
Δεν ξέρω. Όταν γυρίσω.
-Μας υποχρέωσες. -Δεν γίνεται απλώς να πηδιόμαστε;
Αυτό κάνουμε;
Απλώς πηδιόμαστε;
Εσύ τι νόμιζες;
Πρέπει να φύγω. Εσύ μείνε. Παράγγειλε φαγητό. Διασκέδασέ το.
Μέριτ.
Άντε γαμήσου.
Τι έκανες στον Σαμ;
Τον χρησιμοποίησα.
Μόνο;
Ήμουν σκληρή.
Για τον Σαμ πρόκειται;
Όχι.
Αλλά ο Σαμ Χέιγκ πέθανε εξαιτίας σου.
Πέθανε ο Σαμ;
Και κάθε φορά που δίνεις λάθος απάντηση,
θα κάνεις τα πράγματα ακόμα πιο άβολα.
Οπότε, από εδώ και πέρα, ίσως πρέπει να σκέφτεσαι
πριν μιλήσεις.
Ο υπερβαρικός θάλαμος θα αρχίσει να θερμαίνεται
όσο αυξάνεται η πίεση.
Στις πέντε ατμόσφαιρες ή τα 50 μέτρα βάθος,
η θερμοκρασία εντός του θαλάμου θα είναι περίπου 32 βαθμοί Κελσίου
ή 90 βαθμοί Φαρενάιτ.
Ο γενικός κανόνας είναι όσο πιο βαθιά, τόσο πιο ζεστά.
Το οξυγόνο θα γίνει πιο πυκνό δυσχεραίνοντας την αναπνοή.
Κάποιος μπορεί να εμφανίσει υπεροξία
ή υψηλά επίπεδα διοξειδίου του άνθρακα στην αναπνοή.
Τα συμπτώματα περιλαμβάνουν τρέμουλο, εφίδρωση, σύγχυση,
πονοκεφάλους και θολή όραση.
Υποτιτλισμός: Νότα Μουζάκη